आरोपी शादी का प्रपोजल ठुकराने से नाराज था; पार्क में बात करने को बुलाया था
दिल्ली के एक पार्क में शुक्रवार को कॉलेज स्टूडेंट (लड़की) का शव पड़ा मिला। पुलिस ने बताया कि स्टूडेंट पर लोहे की रॉड से हमला किया गया, जिससे उसकी मौत हो गई। दक्षिणी दिल्ली के डीसीपी चंदन चौधरी ने बताया कि लड़की कमला नेहरू कॉलेजDelhi Kamala Nehru Co
दिल्ली के एक पार्क में एक युवक ने लोहे की रॉड से हमला कर अपनी मौसेरी बहन की हत्या कर दी। आरोपी का कहना है कि मौसेरी बहन से उसकी शादी पक्की हो गई थी। वह डिलीवरी बॉय है। यह जॉब लड़की के परिवारवालों को पसंद नहीं आया और उन्होंने शादी से इनकार कर दिया था। इसी से नाराज होकर उसने घटना को अंजाम दिया।
पुलिस ने आरोपी इरफान को गिरफ्तार कर लिया है। उसने पुलिस को बताया कि शादी टूटने पर नरगिस ने उससे बातचीत बंद कर दी थी। वह लड़की के इस रवैये से ज्यादा नाराज था। वह कई दिनों से नरगिस से मिलने की कोशिश कर रहा था। नरगिस रोज मालवीय नगर में स्टेनो की कोचिंग के लिए आती थी।
शुक्रवार को इरफान कोचिंग सेंटर से पार्क में ले गया। वहां शादी के लिए मनाया, लेकिन उसने मना कर दिया। इस बात पर इरफान ने गुस्से में नरगिस की हत्या कर दी।
नरगिस के पिता ने आरोपी इरफान को मौत की सजा देने की मांग की है। उन्होंने कहा- मेरी एक ही लड़की थी, मैं उसे छोडूंगा नहीं।
पार्क में बेंच के नीचे पड़ा था नरगिस का शव
दक्षिणी दिल्ली के डीसीपी चंदन चौधरी ने बताया- शुक्रवार दोपहर 12.08 बजे घटना की जानकारी मिली थी। बताया गया कि मालवीय नगर के शिवालिक ए ब्लॉक के विजय मंडल पार्क में एक शख्स ने लड़की के सिर पर लोहे की रॉड से हमला किया। वारदात के बाद वह मौके से फरार हो गया है।
पुलिस की टीम मौके पर पहुंची तो नरगिस का शव पार्क में एक बेंच के नीचे पड़ा था। उसके सिर से खून बह रहा था, शव के पास ही लोहे की रॉड पड़ी थी। नरगिस कमला नेहरू कॉलेज की स्टूडेंट थी। उसके शव को पोस्टमार्टम के लिए भेजा गया है।
आरोपी इरफान (28 साल) दिल्ली के संगम विहार का रहना वाला है। घटना के कुछ ही देर बाद उसे गिरफ्तार कर लिया गया।
24 घंटे में दिल्ली में दूसरा मर्डर
गुरुवार को दिल्ली में रेनू की गोली मारकर हत्या कर दी गई थी। इसके बाद आरोपी आशीष ने गोली मारकर आत्महत्या कर ली थी। पुलिस ने बताया कि आरोपी और महिला एक-दूसरे को पहले से ही जानते थे।
दिल्ली महिला आयोग की अध्यक्ष स्वाति मालीवाल ने घटना पर दुख जताया है। उन्होंने ट्विटर पर लिखा- दिल्ली में जहां एक महिला को उसके घर के बाहर गोली मारके उसकी हत्या की गई वहीं दूसरी तरह मालवीय नगर जैसे पॉश इलाके में लड़की को रॉड से मारा गया। दिल्ली बेहद असुरक्षित है। किसी को फर्क नहीं पड़ता। अखबार की खबरों में लड़कियों के नाम बदलते हैं, अपराध नहीं रुकते।
इससे जुड़ी अन्य खबर पढ़ें...
दिल्ली की गीता कॉलोनी में महिला के टुकड़े मिले, फ्लाईओवर के पास दो बैग बरामद
दिल्ली की गीता कॉलोनी में फ्लाईओवर के पास एक महिला के शव के टुकड़े मिले हैं। ये दो काले बैग में थे। एक में सिर और दूसरे बैग में बाकी अंग थे। पुलिस का कहना है कि कुछ अंग मिसिंग हैं जिनकी तलाश की जा रही है। अभी मृतक की पहचान नहीं हो पाई है। पढ़ें पूरी खबर...